
DR.31.10.2018                                                                                                                            11                   

 
Kedua, apakah pihak industri perlu bayar lebih kos sekiranya B7 dilaksanakan? 

Kalau kita lihat harga hari ini, harga diesel industri berada pada paras RM2.60 sehingga 
RM2.80 seliter berbanding dengan harga biodiesel adalah RM2.28 seliter.  

■1050 

 Ini bermaksud, penggunaan B7 di sektor industri akan memberi penjimatan kos 
bahan api kepada pihak industri sebanyak RM6.5 juta setahun, sekiranya harga pada masa 
ini dikekalkan. Jadi ini bermaksud penggunaan biodiesel untuk pihak kilang, pihak industri 
sebenarnya mendatangkan penjimatan kos bagi pihak industri dan kilang kita. 

 Berkenaan dengan apakah penjimatan kerajaan sekiranya program biodiesel 
ditingkatkan sekarang. Untuk makluman Ahli-ahli Yang Berhormat, sekiranya B10 
dilaksanakan di sektor pengangkutan, ia akan menjimatkan subsidi kerajaan sebanyak 
RM10.7 juta setahun. Kerajaan juga akan menjimatkan dari segi pengimportan kos diesel 
sebanyak RM1.6 bilion setahun di bawah program B10. Jadi saya berharap Ahli-ahli Yang 
Berhormat di Dewan ini akan menggalakkan para pengundi dan juga rakyat di kawasan kita 
ini untuk menyokong usaha mengimplementasikan biodiesel yang akan datang. Sekian, 
terima kasih.  

 Dato’ Sri Dr. Haji Ismail bin Haji Abd. Muttalib [Maran]: Terima kasih, Tuan Yang 
di-Pertua yang muda, terima kasih Yang Berhormat Menteri. Tuan Yang di-Pertua, jelas 
jawapan daripada Yang Berhormat Menteri tadi bahawa penggunaan biodiesel boleh 
menjimatkan perbelanjaan kenderaan, syarikat dan sebagainya. Kalau kita lihat penggunaan 
biodiesel di negara-negara jiran seperti Indonesia umpamanya telah meningkat ke tahap 
yang lebih baik. Bukan sahaja kita di tahap B7, mereka pergi B10, B20 bahkan pergi ke B30 
dan sebagainya. Ini menunjukkan bahawa mereka lebih advanced daripada kita.  

 Jadi, saya hendak tahu daripada kementerian, apakah usaha yang dibuat oleh 
kementerian dalam mengeratkan hubungan atau konsultasi rundingan yang diadakan 
dengan syarikat-syarikat petroleum, syarikat perladangan, perkapalan dan sebagainya dalam 
usaha kita meningkatkan penggunaan biodiesel. Ini kerana kita merupakan pengeluar kelapa 
sawit dan sudah tentulah dengan cara ini kita dapat mengurangkan kos pengeluaran dan 
dalam masa yang sama boleh memberikan faedah kepada masyarakat dan pengguna. 
Apakah kita ada jawatankuasa khas konsultasi antara syarikat-syarikat dengan kerajaan. 
Terima kasih banyak.  

 Puan Teresa Kok Suh Sim: Terima kasih, Yang Berhormat Maran. Saya rasa Yang 
Berhormat Maran memang sokong pelaksanaan biodiesel sama ada B7 ataupun B10. 
Sebenarnya berkenaan kerjasama dengan Indonesia, saya harus kata yang Indonesia dari 
segi pelaksanaan biodiesel mereka buat lebih berbanding dengan Malaysia. Sekarang 
mereka telah menggunakan B20 dan mereka bercadang akan mencapai B30 pada tahun 
2030.  

 Sebenarnya untuk makluman Ahli-ahli Yang Berhormat, saya pernah berjumpa 
dengan seorang anggota Menteri di Indonesia, dia berkata penggunaan biodiesel oleh 
Indonesia sejak hari pertama dilaksanakan, negaranya telah pun berjimat USD2.3 bilion. Ia 
bukan sahaja dapat membantu penanam sawit tetapi juga ia menjimatkan kos import diesel 
dari luar negara.  

 Jadi, bagi kementerian saya, 8 November 2018 saya akan berjumpa Menteri di 
Indonesia di bawah Council of Palm Oil Producing Countries (CPOPC) dan kami akan 
mengadakan perbincangan dua pihak tentang macam mana kedua-dua negara kita ini boleh 
mengaturkan strategi untuk lawan balik kempen anti sawit di negara barat. Kami juga hendak 
bincangkan macam mana dari– mungkin hal-hal lain yang mana kedua-dua pihak kita boleh 
bekerjasama. Saya rasa ada dari segi implementasi biodiesel kita haruslah mencontohi 
negara Indonesia.  

 Ini kerana apabila kementerian saya ada consultation, perbincangan dengan 
syarikat petroleum, syarikat pembuatan kereta dan juga pihak industri, mereka ini semua 
bimbang. Mereka kata tidak ada warranty. Kementerian saya sekarang hanya hendak 
tingkatkan daripada B7 ke B10. Banyak pihak sudah pun begitu risau sama ada enjin kereta 
mereka akan rosak ataupun tidak. Saya kata lihatlah Indonesia, tidak ada masalah, B20. 
Semua orang rasa ini adalah satu cara yang boleh membantu pekebun kecil di Indonesia. 
Tidak ada orang bersungut, kereta mereka tidak ada kerosakan pun.  



Kedua, apakah pihak industri perlu bayar lebih kos sekiranya B7 dilaksanakan?. Kalau kita lihat harga hari ini, harga diesel industri berada pada paras RM2.60 sehingga RM2.80 seliter berbanding dengan harga biodiesel adalah RM2.28 seliter. #1050. Ini bermaksud, penggunaan B7 di sektor industri akan memberi penjimatan kos bahan api kepada pihak industri sebanyak RM6.5 juta setahun, sekiranya harga pada masa ini dikekalkan. Jadi ini bermaksud penggunaan biodiesel untuk pihak kilang, pihak industri sebenarnya mendatangkan penjimatan kos bagi pihak industri dan kilang kita. Berkenaan dengan apakah penjimatan kerajaan sekiranya program biodiesel ditingkatkan sekarang. Untuk makluman Ahli-ahli Yang Berhormat, sekiranya B10 dilaksanakan di sektor pengangkutan, ia akan menjimatkan subsidi kerajaan sebanyak RM10.7 juta setahun. Kerajaan juga akan menjimatkan dari segi pengimportan kos diesel sebanyak RM1.6 bilion setahun di bawah program B10. Jadi saya berharap Ahli-ahli Yang Berhormat di Dewan ini akan menggalakkan para pengundi dan juga rakyat di kawasan kita ini untuk menyokong usaha mengimplementasikan biodiesel yang akan datang. Sekian, terima kasih. Dato' Sri Dr. Haji Ismail bin Haji Abd. Muttalib [Maran]: Terima kasih, Tuan Yang di-Pertua yang muda, terima kasih Yang Berhormat Menteri. Tuan Yang di-Pertua, jelas jawapan daripada Yang Berhormat Menteri tadi bahawa penggunaan biodiesel boleh menjimatkan perbelanjaan kenderaan, syarikat dan sebagainya. Kalau kita lihat penggunaan biodiesel di negara-negara jiran seperti Indonesia umpamanya telah meningkat ke tahap yang lebih baik. Bukan sahaja kita di tahap B7, mereka pergi B10, B20 bahkan pergi ke B30 dan sebagainya. Ini menunjukkan bahawa mereka lebih advanced daripada kita. Jadi, saya hendak tahu daripada kementerian, apakah usaha yang dibuat oleh kementerian dalam mengeratkan hubungan atau konsultasi rundingan yang diadakan dengan syarikat-syarikat petroleum, syarikat perladangan, perkapalan dan sebagainya dalam usaha kita meningkatkan penggunaan biodiesel. Ini kerana kita merupakan pengeluar kelapa sawit dan sudah tentulah dengan cara ini kita dapat mengurangkan kos pengeluaran dan dalam masa yang sama boleh memberikan faedah kepada masyarakat dan pengguna. Apakah kita ada jawatankuasa khas konsultasi antara syarikat-syarikat dengan kerajaan. Terima kasih banyak. Puan Teresa Kok Suh Sim: Terima kasih, Yang Berhormat Maran. Saya rasa Yang Berhormat Maran memang sokong pelaksanaan biodiesel sama ada B7 ataupun B10. Sebenarnya berkenaan kerjasama dengan Indonesia, saya harus kata yang Indonesia dari segi pelaksanaan biodiesel mereka buat lebih berbanding dengan Malaysia. Sekarang mereka telah menggunakan B20 dan mereka bercadang akan mencapai B30 pada tahun 2030. Sebenarnya untuk makluman Ahli-ahli Yang Berhormat, saya pernah berjumpa dengan seorang anggota Menteri di Indonesia, dia berkata penggunaan biodiesel oleh Indonesia sejak hari pertama dilaksanakan, negaranya telah pun berjimat USD2.3 bilion. Ia bukan sahaja dapat membantu penanam sawit tetapi juga ia menjimatkan kos import diesel dari luar negara. Jadi, bagi kementerian saya, 8 November 2018 saya akan berjumpa Menteri di Indonesia di bawah Council of Palm Oil Producing Countries (CPOPC) dan kami akan mengadakan perbincangan dua pihak tentang macam mana kedua-dua negara kita ini boleh mengaturkan strategi untuk lawan balik kempen anti sawit di negara barat. Kami juga hendak bincangkan macam mana dari- mungkin hal-hal lain yang mana kedua-dua pihak kita boleh bekerjasama. Saya rasa ada dari segi implementasi biodiesel kita haruslah mencontohi negara Indonesia. Ini kerana apabila kementerian saya ada consultation, perbincangan dengan syarikat petroleum, syarikat pembuatan kereta dan juga pihak industri, mereka ini semua bimbang. Mereka kata tidak ada warranty. Kementerian saya sekarang hanya hendak tingkatkan daripada B7 ke B10. Banyak pihak sudah pun begitu risau sama ada enjin kereta mereka akan rosak ataupun tidak. Saya kata lihatlah Indonesia, tidak ada masalah, B20. Semua orang rasa ini adalah satu cara yang boleh membantu pekebun kecil di Indonesia. Tidak ada orang bersungut, kereta mereka tidak ada kerosakan pun.